God se uitverkorenes - Solidariteit WêreldSolidariteit Wêreld
Tuis › 10 minute voor werk Juig › God se uitverkorenes
God se uitverkorenes
‌Saulus het die kerk probeer uitroei. Hy het van huis tot huis gegaan, mans en vrouens laat uitsleep en hulle in die tronk laat sit.
– Handelinge 8:3
Saulus was op pad na Damaskus toe met briewe aan die sinagoge om die nuwe gelowiges te vang en na Jerusalem toe te bring. Maar God het hom uitgekies om 'n leidende rol in die kerk te speel. Op pad Damaskus toe het daar 'n verblindende lig uit die hemel op hom gestraal en het Jesus aan hom verskyn. Saulus het Paulus geword, die apostel wat die evangelie na die uithoeke van die wêreld sou neem.Ná die steniging van Stefanus het daar 'n grootskaalse vervolging losgebars. Christene het uit Jerusalem gevlug na die omstreke van Judea en Samaria. Op dié wyse is Jesus se opdrag verder uitgevoer en die getal ge-lowiges het gegroei – tot ontsteltenis van die Joodse godsdiensleiers.
Sy sendingreise het die grootste gedeelte van die Romeinse Ryk ingesluit. Hy was 'n geleerde man, 'n student van Gamaliël en 'n Fariseër wat die Ou Testament goed geken het en die evangelie filosofies, maar nugter benader het. Sy briewe dien as inspirasie van baie Bybel-studies en preke.
Paulus is nie die enigste persoon op aarde wat drasties tot inkeer gedwing is nie. Dit gebeur, maar dis nie die enigste manier om tot bekering te kom nie. Jesus ontmoet mense soos Hy wil. As Hy oor jou pad kom, sal jy Hom nie kan weerstaan nie. Die waarheid sal op jou neerdaal en jy sal nooit weer dieselfde wees nie. Dit kan jare neem voor jy alles goed verstaan, maar God is geduldig, Hy sal jou nie laat vaar nie. Selfs Paulus het soms getwyfel en geworstel met sy swakhede, en God het hom nie verlaat nie. 'As God eenmaal aan mense sy genadegawes geskenk en hulle geroep het, trek Hy dit nooit weer terug nie' (Rom 11:29).